У гімназіі атрымліваюць веды больш за тысячу хлопчыкаў і дзяўчынак. Іх выхаваннем займаюцца 85 настаўнікаў, з якіх 75% маюць вышэйшую і першую кваліфікацыйную катэгорыю. Ва ўстанове дзейнічаюць 9 метадычных аб’яднанняў і 3 філіялы кафедраў БрДУ імя А.С.Пушкіна. Старшакласнікі, якія вучацца ў профільных класах, засвойваюць на павышаным узроўні матэматыку, англійскую мову, грамадазнаўства, фізіку, хімію і біялогію ў розных спалучэннях. На працягу апошніх 3 гадоў гімназія рэалізоўвала інавацыйны праект “Укараненне мадэлі сеткавага ўзаемадзеяння вучэбна-метадычнага кабінета аддзела адукацыі, спорту і турызму, устаноў агульнай сярэдняй і вышэйшай адукацыі, накіраванага на выбар выпускнікамі педагагічных спецыяльнасцей”.